Source: http://stat.fi/til/tjt/2016/02/tjt_2016_02_2018-03-23_laa_001_fi.html
Timestamp: 2019-12-13 10:02:14+00:00
Document Index: 12207100

Matched Legal Cases: ['kko ', 'kko ', 'kko ', 'kko ', 'kko ', 'kko ']

Etusivu > Tilastot > Tulot ja kulutus > Tulonjakotilasto > 2016 > Väestöryhmittäiset tuloerot > Laatuseloste: tulonjakotilasto
Haastatteluista vastaa Tilastokeskuksen Tiedonhankinta-yksikkö. Haastattelut tehdään tietokoneavusteisesti Blaise-lomakeohjelmiston avulla valtaosin puhelinhaastatteluina. Kielenä käytetään haastateltavan valinnan mukaan joko suomea, ruotsia tai englantia (tilastovuodesta 2014 lähtien). Haastattelun keskimääräinen kesto oli noin 35 minuuttia vuoden 2016 tutkimuksessa.
Hyväksytysti osallistuneet kotitaloudet ja henkilöt saavat painokertoimen, jolla niiden tiedot korotetaan edustamaan perusjoukon tietoja. Kotitalouksille muodostetaan aluksi asetelmapainot käyttäen hyväksi kotitalouden sisältymistodennäköisyyttä. Tämän jälkeen hyväksytyn otoksen asetelmapainoille tehdään vastauskatokorjaus kertomalla ne ositteittain hyväksytysti vastanneiden kotitalouksien osuuden käänteisluvulla. Nämä otostason tietojen perusteella vastauskatokorjatut painot kalibroidaan CALMAR-makrolla vastaamaan perusjoukon keskeisiä tunnettuja jakaumia. Menettelyllä pyritään pienentämään kadon valikoivuuden aiheuttamaa harhaa ja tuottamaan mahdollisimman tarkkoja estimaatteja tärkeimmille tulomuuttujille. Vuoden 2016 aineiston painojen kalibroinnissa käytettiin seuraavia tietoja:
Kalibroitavista tiedoista pienituloisiin asuntokuntiin kuuluvien lukumäärä on otettu käyttöön tilastovuodesta 2015 ja koulutusaste tilastovuodesta 2016 alkaen. Koulutusjakauman kiinnittämisen seurauksena perusjoukon tasolle korotetusta aineistosta laskettava 16 vuotta täyttäneiden korkeakoulututkinnon suorittaneiden lukumäärä pienenee noin 1 064 000 henkilöstä 952 000 henkilöön ja peruskoulun varassa tai vailla koulutustietoa olevien lukumäärä kasvaa 2 054 000 henkilöstä 2 165 000 henkilöön vuoden 2016 aineistossa. Kiinnityksellä on vaikutuksia ennen kaikkea ylempien toimihenkilötalouksien ja työntekijätalouksien sekä eläkkeellä olevien ylempien toimihenkilötalouksien ja työntekijätalouksien lukumääriin. Verrattuna aiemmalla kalibrointimallilla tuotettuihin painoihin ylempien toimihenkilötalouksien lukumäärä pienenee noin 20 000 ja työntekijätalouksien kasvaa vastaavan verran, ja eläkeläisissä siirtymä ylemmistä toimihenkilöistä työntekijöihin on noin 10 000 kotitaloutta.
Koulutustiedon huomioiminen vaikuttaa hieman myös joidenkin väestöryhmien mediaanituloihin ja vuosimuutoksiin verrattuna vuoteen 2015, mutta väestöryhmien väliset tulosuhteet eivät muutu. Kalibrointimallin muutos lisäsi Gini-kerrointa 0,1 prosenttiyksikköä vuonna 2016. Koko väestön pienituloisuusaste pienenee muutoksen seurauksena 0,2 prosenttiyksikköä vuosien 2015 ja 2016 välillä, kun aiemmalla kalibrointimallilla tuotettujen ennakkotietojen perusteella pienituloisuusaste pysyi ennallaan. Koulutusrakenne huomioiden pienituloisten henkilömäärässä vähennystä on noin 11 000 henkilöä verrattuna vuoteen 2015. Pieneneminen kohdentuu lapsia lukuun ottamatta kaikkiin ikäryhmiin. Kokonaisuutena muutokset tilaston keskeisiin tunnuslukuihin ovat verraten pieniä ja mahtuvat otokseen liittyvän satunnaisvaihtelun piiriin. Lisätietoja painotuksen muutoksista ja vaikutuksista tuloksiin saa tulonjakotilastosta.
Taulukossa 1 on esitetty tietoja vuoden 2016 tulonjakotilaston ensimmäisen tutkimuskerran otoksesta ja kadosta ositteittain. Ositteessa oleva numero kuvaa tuloluokkaa, esimerkiksi palkansaajat on jaettu valtionveronalaisten tulojen mukaan neljään luokkaan (1=pienituloisin, 4=suurituloisin luokka).
Taulukko 1. Vuoden 2016 tulonjakotilaston I tutkimuskerran otoksen jakautuminen ositteittain
Palkansaajat 1 10 553 820 7,7 443 366 11
Palkansaajat 2 8 416 650 7,7 372 275 3
Palkansaajat 3 7 011 567 8,0 339 222 6
Palkansaajat 4 3 529 500 14,1 307 185 8
Yrittäjät 1 1 705 400 23,4 209 182 9
Yrittäjät 2 760 301 39,6 189 111 1
Maanviljelijät 1 664 200 30,1 141 54 5
Maanviljelijät 2 565 183 32,3 128 54 1
Eläkeläiset 1 7 784 500 6,4 298 169 33
Eläkeläiset 2 5 373 402 7,4 290 100 12
Muut 1 3 138 346 11,0 146 188 12
Muut 2 457 131 28,6 83 47 1
Yhteensä 49 955 5 000 10,0 2 945 1 953 102
Koko otoksen koosta, vastanneista, kadosta ja ylipeitosta on esitetty tietoja taulukossa 2. Vuonna 2016 otoskoko oli yhteensä 13 396 kotitaloutta, joista osa paljastui haastateltaessa kohdeperusjoukkoon kuulumattomiksi. Tällaisia ylipeittotapauksia ovat esimerkiksi kotitaloudet, joiden kohdehenkilö on muuttanut pysyvästi ulkomaille tai laitokseen tai kuollut. Ylipeiton poistamisen jälkeen netto-otokseen jäi 13 188 taloutta.
Ensimmäistä kertaa tutkimukseen osallistuvilla vastauskato oli 39,9 prosenttia. Toista kertaa tutkimukseen osallistuvien kotitalouksien vastauskato oli 17,1 prosenttia, kolmatta kertaa osallistuvien 12,9 prosenttia ja neljättä kertaa osallistuvien 6,8 prosenttia. Toista tai useampaa kertaa tutkimuksessa mukana olevien kotitalouksien vastauskadot on taulukossa laskettu ehdolla, että kotitalous on osallistunut tutkimukseen aikaisempina vuosina. Kadoksi jääneet kotitaloudet eivät ole mukana tutkimuksen seuraavilla haastattelukerroilla. Koko otoksessa (kaikki tutkimuskerrat) nettokato oli 22,6 prosenttia vuonna 2016. Vuoden 2016 tulonjakotilaston aineistoon hyväksyttyjen kotitalouksien lukumäärä oli yhteensä 10 210 kotitaloutta. Näissä kotitalouksissa oli kaikkiaan 24 818 henkilöä.
Taulukko 2. Tulonjakotilaston 2016 otoskoko ja vastauskato
Taulukossa 3 on tarkasteltu vastauskadon jakautumista ositteittain tutkimuksen ensimmäisellä tutkimuskerralla vuosina 2007–2016. Vastauskatoprosentit on laskettu painottamattomista luvuista otostasolla. Vuonna 2016 vastauskato kasvoi edellisvuodesta.
Taulukko 3. Nettokato (%) tulonjakotilaston I paneelissa vuosina 2007-2016
Palkansaajat 1 27,7 32,2 35,3 32,7 38,6 40,1 37,8 42,6 41,8 45,2
Palkansaajat 2 23,9 26,8 31,4 27,2 35,3 28,9 36,7 36,0 40,1 42,5
Palkansaajat 3 23,8 26,8 27,3 26,9 28,6 29,0 33,5 32,8 37,1 39,6
Palkansaajat 4 23,1 30,3 28,4 23,5 32,8 27,1 37,9 34,1 32,3 37,6
Yrittäjät 1 26,2 28,5 30,7 31,2 34,1 35,8 41,6 36,7 35,7 46,5
Yrittäjät 2 28,4 30,1 26,8 31,0 28,9 30,2 31,3 37,4 36,1 37,0
Maanviljelijät 1 16,4 16,1 21,7 17,7 21,7 22,2 24,7 22,7 26,8 27,7
Maanviljelijät 2 15,0 13,9 13,3 15,8 23,5 16,1 26,2 19,7 19,4 29,7
Eläkeläiset 1 29,0 27,3 29,9 24,7 35,7 30,4 35,0 35,3 34,6 36,2
Eläkeläiset 2 16,7 20,6 19,7 21,4 24,0 25,6 26,5 22,4 22,6 25,6
Muut 1 39,4 41,4 45,6 38,3 49,8 48,3 48,8 52,8 50,4 56,3
Muut 2 27,1 28,0 32,0 31,8 33,8 34,6 40,2 36,8 37,6 36,2
Ei verotietuetta 69,6 66,7 56,8 71,7 71,7 71,4 65,1 . . .
Yhteensä 25,6 28,3 29,9 28,0 33,7 32,0 35,9 35,6 36,1 39,9
Taulukko 4. Pienituloisuusasteen luottamusvälit ja keskivirhe vuosina 1987–2016
Taulukko 5. Menojen kattaminen tuloilla (%), luottamusvälit ja keskivirhe vuosina 2011–2016
Taulukko 6. Kotitalouksien tulojen keskivirheet sosioekonomisen aseman mukaan vuonna 2016
kotitaloudet 2 677 0,6 32 907 1,0 3 047 5,7 15 352 1,0 13 025 1,0 38 281 0,7
toimihenkilöt 415 2,5 82 148 1,5 3 232 8,0 6 443 4,2 29 820 2,0 62 003 1,3
toimihenkilöt 435 2,8 48 230 1,4 1 020 9,2 7 131 3,8 14 298 1,7 42 083 1,2
Työntekijät 421 2,9 46 241 1,5 688 11,1 7 019 3,7 13 094 1,9 40 854 1,2
yrittäjät 32 7,1 50 899 5,0 8 453 41,4 9 160 7,8 15 362 6,4 53 150 7,3
Muut yrittäjät 147 4,1 58 048 3,0 18 145 12,2 8 430 5,3 21 883 4,1 62 741 3,5
Eläkeläiset 897 1,4 2 266 5,8 3 295 9,3 29 079 1,0 7 070 2,4 27 571 1,3
Työttömät 172 5,0 2 746 9,3 503 22,7 17 230 2,3 2 752 4,4 17 727 2,5
Muut 158 5,8 5 545 7,0 611 28,5 11 272 5,1 1 451 6,6 15 977 3,8
Tulonjakotilaston julkistuksissa esitettävät tiedot pohjautuvat vuosittain päivitettäviin aikasarjoihin, joissa on pyritty huomioimaan tulonjakotilaston tulotiedoissa tapahtuneet muutokset. Tulonjakotilaston aikasarjan vertailukelpoisuus on hyvä vuosille 1993–2016, ja päätuloerien kohdalla kohtuullisen hyvä vuodesta 1993 taaksepäin varhempiin tilastovuosiin. Vuoden 2014 tulonjakotilastoon tehty metsätulojen muodostusmenetelmän muutos vaikuttaa etenkin maatalousyrittäjäkotitalouksien tuloihin, joten tässä ryhmässä tulotiedot eivät ole täysin vertailukelpoisia keskenään vuosien 2013 ja 2014 välillä.
ISSN=1795-8121. Väestöryhmittäiset tuloerot 2016, Laatuseloste: tulonjakotilasto . Helsinki: Tilastokeskus [viitattu: 13.12.2019].
Saantitapa: http://www.stat.fi/til/tjt/2016/02/tjt_2016_02_2018-03-23_laa_001_fi.html